**Пуцеправод па праспекце Пераможцаў** — аўтамабільна-пешаходны пуцеправод у Мінску. Злучае плошчу Свабоды ў Верхнім Горадзе з былой тэрыторыяй Замчышча, праходзячы над вуліцай Нямігай. 4 пралёты, даўжыня 62 м, шырыня 23 м. Па пуцеправодзе праходзіць праспект Пераможцаў.

Гісторыя
--------

Май Данцыг. «Мой горад старажытны, малады» (1972)
Пуцеправод пабудаваны ў 1961 годзе. Неабходнасць у гэтым месцы пуцеправода тлумачылася няроўнасцю рэльефа. У тыя часы ў гэтым раёне існавала невялічкая вуліца Школьная, якая мела надта круты нахіл. На яе месцы з'явіўся пад’ём па сходах на вуліцу Леніна. Для транспартных плыняў такі перапад быў вельмі нязручны, таму яго і выраўнавалі пры дапамозе моста.

Аўтобус пад пуцеправодам, 2014
У 2004 годзе праведзены рамонт пуцеправода.

Вясной-восенню 2017 года на пуцеправодзе быў праведзены капітальны рамонт, неабходнасць якога тлумачылі *«фізічным зносам канструкцый і непрывабным знешнім выглядам аб’екта»*. Было заменена пакрыццё тратуараў і агараджальных канструкцый, а таксама гранітная абліцоўка тумбаў. Дырэктар ДПА «Гаррамаўтадар Мінгарвыканкама», які абслугоўвае маставыя аб’екты ў Мінску, Дзяніс Глінскі пасля кваліфікаваў той рамонт як касметычны. Кошт рамонту склаў каля 3 мільёнаў рублёў, непасрэдна работы выконваў будаўнічы трэст № 7.

У канцы 2020 года «Гаррамаўтадор» канстатаваў, што капітальнага рамонту патрабуюць 27 мінскіх мастоў і пуцеправодаў, пуцеправод па праспекце Пераможцаў сярод іх не называўся. У сакавіку 2021 года яго абследавала профільная арганізацыя на прыдатнасць да эксплуатацыі. Паводле вынікаў абследавання быў выдадзены адпаведны дазвол.

Дэмантаж пуцеправода, 11 студзеня 2022
Уначы 8 студзеня 2022 года абрынулася пешаходная частка моста, ахвяр не было. Папярэдняя прычына абвальвання — старэнне жалезабетонных канструкцый. Рух на гэтым участку перакрыты, пачаўся дэмантаж пралётаў. Цягам месяца было ўзведзена новае збудаванне. Пуцеправод адкрыты для руху 10 лютага. У снежні 2022 года вынеслі прысуд па справе абвалу моста, намесніка дырэктара прадпрыемства «Гораўтамост» асудзілі за службовую халатнасць.

Зноскі
------

1. ↑  Путепроводы // Минск. Энциклопедический справочник / Гл. редактор И. П. Шамякин. – Мн. : БелСЭ им. П. Бровки, 1983. – 467 с.
2. 1 2 3  Што вядома пра мост на Нямізе, які абрынуўся гэтай ноччу
3. ↑  zviazda.by

Спасылкі
--------

* Лагатып Вікісховішча На Вікісховішчы ёсць медыяфайлы па тэме Пуцеправод па праспекце Пераможцаў (Мінск)

| ⛭Масты Мінска |
| --- |
| Аўтадарожныя | 
* Мост праезда Дразды
* Пуцеправод вуліцы Арлоўскай
* Пуцеправод вуліцы Ціміразева
* Мост вуліцы Арлоўскай
* Пуцеправод вуліцы Філімонава
* Пуцеправод вуліцы Запарожскай (Радыяльнай)
* Пуцеправод вуліцы Даўгабродскай
* Пуцеправод вуліцы Пляханава
* Мост вуліцы Малініна
* Мост вуліцы Ташкенцкай
* Мост праезда Галадзеда
* Пуцеправод вуліцы Аранскай (Партызанскага пр.)
* Мост вуліцы Аранскай
* Мост вуліцы Дзянісаўскай (Ванеева)
* Мост праезда Чыжэўскіх
* Мост вуліцы Маякоўскага
* Пуцеправод вуліцы Маякоўскага
* Мост Кастрычніцкай вуліцы
* Мост вуліцы Леніна
* Мост Першамайскай вуліцы
* Захар’еўскі мост
* Мост вуліцы Янкі Купалы
* Мост вуліцы Максіма Багдановіча
* Пуцеправод праспекта Пераможцаў
* Пуцеправод праспекта Дзяржынскага
* Пуцеправод праспекта Жукава
* Мост праспекта Машэрава
* Пуцеправод праспекта Машэрава
* Пуцеправод вуліцы Маскоўскай

 |
| Чыгуначныя | 
* Заходні мост

 |
| Пешаходныя | 
* Гарбаты

 |
| Колішнія | 
* Хлусаў (Аляксандраў)
* Паліцэйскі (Плябанскі)
* Татарскі
* Лаўскі (Шырокі)

 |